Eva Dahr

Eva Fredrikke Dahr (1958–2019) var en norsk filmregissør, manusforfatter og filmprodusent. Hun befattet seg både med langfilmer og kortfilmer samt tv-produksjoner.

 Bakgrunn og arbeid 
Dahr var utdannet ved Distriktshøyskolen i Volda og ved Bela Balaz studio i Budapest i Ungarn.

 Verker og priser 
Av spillefilmer regisserte Eva Dahr filmdramaet Brennende blomster (1985), etter et originalmanuskript av Lars Saabye Christensen, der hun stod for regien sammen med Eva Isaksen.

Hun laget den romaniske dramakomedien Mars & Venus (2007) med Pia Tjelta og Thorbjørn Harr. Filmen ble nominert til Årets kinofilm, og Pia Tjelta ble nominert til Amandapris for beste kvinnelige hovedrolle. Filmen ble sett av  på norske kinoer.

Eva Dahr filmatiserte Appelsinpiken (2009), basert på Jostein Gaarders roman av samme navn. Filmen var en coproduksjon mellom Norge, Spania og Tyskland. Filmen ble nominert til Folkets Amanda og distribuert på kino i Tyskland, der den ble sett av over  personer.

I 2013 regisserte Eva Dahr ungdomserien Stikk for NRK Super, seks episoder på 30 minutter. TV-serien kom på annenplass i mønstringen Prix Jeunesse 2013.

«Stikk» ble Emmy-nominert 2013, og Eva Dahr, manusforfatter Morten Hovland og produsent Jeanette Sundby representerte serien i New York på prisutdelingen.NFI: Norske barneprogrammer Emmy-nominert

Sammen med søsteren, skuespilleren Juni Dahr, laget hun tre kortfilmer, Dolce Vita (1989), der Juni Dahr spiller en kvinnelig skopusser, Du er ikke alene og Troll (1991).

I 2008 regisserte Dahr sin første TV-serie, NRKs dramaserie Himmelblå. Hun var «konseptuell regissør» på serien som hun startet opp og regisserte de to siste episoden som ble sendt våren 2010. Himmelblå vant Gullruten for beste tv-dramaserie 2009, den ble også nominert til Prix Italia. Himmelblå satte publikumsrekord for norsk tv-drama med 1,3 millioner tv-seere på det meste. For de to avsluttende episodene av serien ble Eva Dahr nominert til Gullrutens fagpris «Beste regi».

Eva Dahr laget også flere filmer for barn, blant annet Drømmehesten, Taktikk og In Transit.

Eva Dahr ble tildelt flere norske og internasjonale priser, deriblant en Amandastatuett og to ganger Gullstolen under Kortfilmfestivalen i Grimstad for kortfilmene Dolce Vita og En mann (1997), som inspirert av Mannsrolleutvalget så den nye mannsrollen med kvinneblikk.

 Konsulentvirksomhet, undervisning og annet 
Eva Dahr var kortfilmkonsulent ved Norsk filminstitutt og Norsk filmfond i perioden fra 1998 til 2002. Videre var hun seksjonssjef og producer i reklamebyrået Stayer og linjeleder ved Kunst og Filmskolen i Nordland, Kabelvåg.

Fra 2013 var Eva Dahr engasjert i en deltidsstilling som hovedlærer i regi ved Den norske filmskolen på Lillehammer.Eva Dahr Tittel: Førsteamanuensis/hovedlærer regi, Høyskolen i Lillehammer (arkiv) Hun var førsteamanuensis i regi for film og tv-drama.

Hun var i mange år også tilknyttet NISS/Westerdals, Nordland Kunst og filmskole og NSKI (Norsk skuespillerinstitutt) som gjestelærer, veileder og sensor.

Eva Dahr hadde også utstillingsoppdrag for flere norske museer, blant annet Forsvarsmuseet på Akershus, Alta Museum, Norsk Landbruksmuseum og Norsk Veimuseum.

 Stipend 
Eva Dahr mottok treårig arbeidsstipend fra Statens Kunsterstipend og VIP-stipend fra NFI for faglig utvikling og fordypning (2012).

 Verv (utvalg) 					
 2013–2018: Leder av Norske Filmregissører (NFR)Eva Dahr valgt til forbundsleder i NFR, Norske Filmregissører, 12. april 2012 «Regissør Eva Dahr ble på Norske filmregissørers årsmøte 12.04.2012 valgt til ny forbundsleder. Hun etterfølger Lars Berg som har hatt formannsvervet i 4 ½ år.»
 2010–2013: Styreleder Regifondet
 2002–2006: Styremedlem Norske Filmregissører
 1987–1996: Styremedlem Den Norske Kortfilmfestivalen

 Filmografi 

 1985: Brennende blomster – spillefilm (medregissør)
 1989: Dolce vita – kortfilm (regissør, produsent)
 1991: Troll – kortfilm – (regissør, produsent)
 1993: Fjording – kortfilm – (regissør, produsent)
 1994: Drømmehesten – kortfilm (regissør, manusforfatter)
 1996: In Transit – kortfilm (regissør)
 1997: 1996 - Pust på meg! – kortfilm (regissør)
 1997: En mann – kortfilm (regissør, manusforfatter, produsent)
 1998: Veddemålet – kortfilm (regissør, produsent)
 1999: Taktikk – kortfilm (regissør, produsent)
 2004: Tempo! – kortfilm (regissør, manusforfatter)
 2006: Hotel Cæsar – TV-drama
 2006: Trette menn – kortfilm (regissør, manusforfatter, produsent)
 2007: Mars & Venus – spillefilm (regissør, manusforfatter)
 2008: Himmelblå – TV-drama (conseptuerende regissør, og regissør av episode 1, 2, 5 og 7)
 2009: Appelsinpiken – spillefilm (regissør)
 2010: Himmelblå sesong 3 – TV-drama (konseptuerende regissør, og regissør av episode 23 og 24)
 2007–2014: Hotel Cæsar: 25 episoder tv-drama for Metronome-Spartcus
 2012: Stikk - tv-dramaserie for ungdom; 6 episoder à 28 min. For NRK/Nordisk Film og TV.
2017: Trio – Jakten på Olavsskrinet: spillefilm (regissør)

 Referanser 

 Eksterne lenker 


Kategori:Norske TV-regissører
Kategori:Norske filmregissører
Kategori:Norske manusforfattere
Kategori:Personer fra Oslo